
Parlamentul României

Camera Deputaţilor

	Comisia pentru apărare, ordine

publică şi siguranţă naţională

Nr.32/164/2008
	Comisia juridică, de disciplină 
şi imunităţi
Nr. 31/86/2008



                                                                                                                                                                              Bucureşti, 

                                                                                                                                                           PL. x. 44/2008 
RAPORT COMUN
asupra proiectului de Lege pentru aderarea României la Tratatul între Regatul Belgiei, 
Republica Federală Germania, Regatul Spaniei, Republica Franceză, Marele Ducat al Luxemburgului, 
Regatul Ţărilor de Jos şi Republica Austria privind aprofundarea cooperării transfrontaliere, 
în special în vederea combaterii terorismului, criminalităţii transfrontaliere şi migraţiei ilegale,
 semnat la Prüm la 27 mai 2005
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională şi Comisia juridică de disciplină şi imunităţi au fost sesizate spre dezbatere în fond cu proiectul  de Lege pentru aderarea României la Tratatul între Regatul Belgiei, Republica Federală Germania, Regatul Spaniei, Republica Franceză, Marele Ducat al Luxemburgului, Regatul Ţărilor de Jos şi Republica Austria privind aprofundarea cooperării transfrontaliere, în special în vederea combaterii terorismului, criminalităţii transfrontaliere şi migraţiei ilegale, semnat la Prüm la 27 mai 2005, trimis cu adresa nr. PL.x. 44 din 18 februarie 2008 şi înregistrat cu nr.32/164 din 19.02.2008, respectiv nr. 31/86 din 19 februarie 2008.





Consiliul Legislativ a avizat favorabil proiectul de lege,  cu avizul  nr. 91 din 28 ianuarie 2008.
Comisia pentru administraţie publică, amenajarea teritoriului şi echilibru ecologic, cu nr. 26/2192 din 28.02.2008, a avizat favorabil acest proiect de lege. 

Comisia pentru drepturile omului, culte şi problemele minorităţilor naţionale, cu nr. 25/83 din 5 martie 2008, a avizat favorabil proiectul de lege.
Comisia pentru politică externă, cu nr. PL. x. 44 din 26.02.2008, a avizat favorabil proiectul de lege. 


Proiectul de lege are ca obiect de reglementare aderarea României la Tratatul privind aprofundarea cooperării transfrontaliere, în special în vederea combaterii terorismului, criminalităţii transfrontaliere şi migraţiei ilegale.
2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.

3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Mircea Alexandru, secretar general adjunct al Ministerului Internelor şi Reformei Administrative şi domnul Ovidiu Răzvan Plosca, director în Serviciul Schengen din cadrul Direcţiei Generale Afaceri Europene şi Relaţii Internaţionale a Ministerului Internelor şi Reformei Administrative. 

La şedinţa Comisiei pentru apărare, ordine publică şi siguranţă naţională din 26 februarie 2008, au fost prezenţi 23 deputaţi, din totalul de 25 membri ai acesteia iar la şedinţa Comisiei juridice de disciplină şi imunităţi din 4 martie  2008 au fost prezenţi 16  deputaţi din totalul de 28 membrii ai Comisiei. 

4. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.
În urma dezbaterilor, cu unanimitate  de voturi, cele  două Comisii supun  plenului  Camerei  Deputaţilor, spre dezbatere şi  adoptare, proiectul de Lege  pentru aderarea României la Tratatul între Regatul Belgiei, Republica Federală Germania, Regatul Spaniei, Republica Franceză, Marele Ducat al Luxemburgului, Regatul Ţărilor de Jos şi Republica Austria privind aprofundarea cooperării transfrontaliere, în special în vederea combaterii terorismului, criminalităţii transfrontaliere şi migraţiei ilegale, semnat la Prüm la 27 mai 2005, cu  amendamentele admise, care  sunt  redate în anexă la prezentul  raport. 
Totodată, datorită unor greşeli materiale, pagina 13 din varianta în limba română a Tratatului, precum şi varianta în limba germană a Declaraţiei comune a Părţilor Contractante, conformă cu originalul, au fost prezentate de iniţiator şi vor fi ataşate formei înaintate spre dezbatere, pagina 13 urmând a fi înlocuită în varianta prezentată iniţial. 
Amendamente  admise

	Nr. crt.
	Text proiect de lege
	Text propus de comisii

(autorul amendamentelor)
	Motivarea amendamentelor

propuse

	1
	Titlul legii
        LEGE  pentru aderarea României la Tratatul între Regatul Belgiei, Republica Federală Germania, Regatul Spaniei, Republica Franceză, Marele Ducat al Luxemburgului, Regatul Ţărilor de Jos şi Republica Austria privind aprofundarea cooperării transfrontaliere, în special în vederea combaterii terorismului, criminalităţii transfrontaliere şi migraţiei ilegale, semnat la Prüm la 27 mai 2005

	Nemodificat
	

	2
	           Art. 1. – Se aderă la Tratatul între Regatul Belgiei, Republica Federală Germania, Regatul Spaniei, Republica Franceză, Marele Ducat al Luxemburgului, Regatul Ţărilor de Jos şi Republica Austria privind aprofundarea cooperării transfrontaliere, în special în vederea combaterii terorismului, criminalităţii transfrontaliere şi migraţiei ilegale, semnat la Prüm la 27 mai 2005, denumit în continuare Tratat. 

	Art. 1 - Nemodificat
	

	3
	            Art. 2. – Cu ocazia depunerii instrumentului de aderare, România formulează următoarele declaraţii:

a) În baza art. 2 alin. (3) din Tratat.

1.  România declară că Sistemul Naţional de Date Genetice Judiciare, denumit în continuare SNDGJ, conţine profile genetice corespunzătoare următoarelor categorii:
i) Suspecţi - persoane despre care există date şi informaţii că ar putea fi autori ai infracţiunilor pentru care pot fi prelevate probe biologice în vederea introducerii profilelor genetice în baza de date naţională conform legislaţiei în vigoare;

ii)  Persoane condamnate definitiv la pedeapsa închisorii pentru săvârşirea infracţiunilor pentru care pot fi prelevate probe biologice în vederea introducerii profilelor genetice în baza de date naţională;
iii) Urme biologice prelevate cu ocazia efectuării cercetării la faţa locului;

iv) Cadavre cu identitate necunoscută, persoane dispărute sau persoane decedate în urma catastrofelor naturale, accidentelor în masă, a infracţiunilor de omor sau a actelor de terorism.

2.  România declară că în SNDGJ se verifică şi compară profilele genetice în vederea:
i) excluderii persoanelor din cercul de suspecţi şi identificării autorilor infracţiunilor prevăzute de legislaţia naţională în vigoare;

ii)  stabilirii identităţii persoanelor – victime ale catastrofelor naturale, accidentelor în masă şi actelor de terorism;

iii)  realizării schimbului de informaţii cu celelalte state şi combaterii criminalităţii transfrontaliere.
b)  În baza art. 28, alin. (2), tezele 1 şi 2 din Tratat:
România declară că, pe teritoriul său, se interzice funcţionarilor statului trimiţător portul şi utilizarea armelor, muniţiilor şi echipamentului, altele decât cele aflate în dotarea individuală, potrivit legislaţiilor naţionale. 
c) În baza art. 42 din Tratat:

România stabileşte ca autorităţi competente pentru implementarea Tratatului structurile de specialitate din cadrul:
i) Ministerului Internelor şi Reformei Administrative pentru punctele de contact prevăzute de art. 42, alin. (1), punctele 1-4, respectiv 6-9;
ii) Serviciului Român de Informaţii pentru punctele de contact prevăzute de art. 42, alin. (1), punctul 5.  
d)  Conform legislaţiei în vigoare, România declară că informaţiile scrise transmise de autorităţile române în aplicarea prevederilor Tratatului nu pot fi utilizate ca probe în procesul penal decât cu acordul scris al autorităţilor care au transmis datele.
	Art. 2. – Nemodificat.
         a) – Nemodificat.
          1. România declară că, pe teritoriul său, Sistemul Naţional de Date Genetice Judiciare, denumit în continuare SNDGJ, conţine profile genetice corespunzătoare următoarelor categorii:
         i) - Nemodificat. 

         ii) Persoane condamnate definitiv la pedeapsa închisorii pentru săvârşirea infracţiunilor pentru care pot fi prelevate probe biologice în vederea introducerii profilelor genetice în baza de date naţională, conform legislaţiei în vigoare;

         iii) - Nemodificat. 

        iv)   - Nemodificat. 

        2. România declară că în SNDGJ se verifică şi se compară profilele genetice în vederea:

         i) - Nemodificat. 

          ii) - Nemodificat. 

          iii) - Nemodificat. 

b) - Nemodificat.
  c) - Nemodificat. 

i) Ministerului Internelor şi Reformei Administrative pentru punctele de contact prevăzute de art. 42, alin. (1), punctele 1-4, respectiv 6-9 din Tratat;
ii) Serviciului Român de Informaţii pentru punctele de contact prevăzute de art. 42, alin. (1), punctul 5 din Tratat.  

         d) - Nemodificat. 


	          Pentru simetrie cu dispoziţia de la pct. i) 

         Pentru îndreptarea unei erori gramaticale.

         Pentru trimitere exactă la prevederile Tratatului. 

	4
	 Art. 3. – Declaraţiile prevăzute la art. 2 lit. a) şi c) pot fi modificate printr-o notificare adresată depozitarului, pe cale diplomatică.
	 Art. 3. – Nemodificat
	


	PREŞEDINTE,
Costică CANACHEU
	VICEPREŞEDINTE,

Florin IORDACHE

	SECRETAR, 

George SCUTARU
	SECRETAR,

                                        George BĂEŞU




expert Anca-Daria Cotoc
 





                                                                            

                                                                                                                                                                                                  expert Florica Manole

Către
BIROUL PERMANENT AL 

CAMEREI DEPUTAŢILOR

Vă înaintăm, alăturat, RAPORTUL COMUN asupra proiectului de Lege pentru aderarea României la Tratatul între Regatul Belgiei, Republica Federală Germania, Regatul Spaniei, Republica Franceză, Marele Ducat al Luxemburgului, Regatul Ţărilor de Jos şi Republica Austria privind aprofundarea cooperării transfrontaliere, în special în vederea combaterii terorismului, criminalităţii transfrontaliere şi migraţiei ilegale, semnat la Prüm la 27 mai 2005, trimis spre dezbatere în fond, cu adresa nr. PL.x. 44 din 18 februarie 2008 şi înregistrat cu nr.32/164 din 19.02.2008, respectiv nr. 31/86din 18 februarie 2008.

	Preşedinte,

Costică CANACHEU
	Vicepreşedinte,

Florin IORDACHE

